
Kasutusloa andmine ( Vaksali tn 22)

1. ASJAOLUD JA MENETLUSE KÄIK
30.03.2020 ehitisregistri keskkonda laekus läbivaatamiseks Vaksali tn 22 püstitatud Narva linna bussijaama varikatusele, ehitisregistri kood 220806692,  kasutusloa taotlus nr 2011371/05910-1. Taotlusele on lisatud ehitusprojekt, projekteerija OÜ Kirde Projekt, töö nr. 2016-19, ning ehitusdokumentatsioon. 

30.03.2020  ehitisregistri  keskkonnas, koduleht www.ehr.ee, on genereeritud kasutusloa eelnõu nr  2012371/05893, menetluse nr 209616 ning eelnõu suunatud AS-le Eesti Raudtee, Tarbijakaitse ja Tehnilise Järelevalve Ametile, Päästeametile, Narva Linna Arenduse ja Ökonoomika Ametile, Linnamajandusametile, arhitektuuri ja planeerimise osakonnale, järelevalve osakonnale ning geodeesia ja maakorralduse osakonnale kooskõlastamiseks.

Ehitusseadustiku § 130 lõike 2 punkti 2 kohase kontrolli kohta on 07.04.2020  koostatud akt, milles ehitise ülevaatuseks kaasatud isikud avaldavad oma arvamust ehitiste kohta kasutusloa andmiseks. 
16.04.2020  ehitusettevõtja esindaja  taasesitas järelevalve osakonnale ehitiste nõuetele vastavuse kontrollimise akti. Kõik kaasatud isikud, ehitusettevõtja, omanikujärelevalve vastutavad spetsialistid  hindasid Vaksali tn 22 püstitatud Narva linna bussijaama varikatuse nõuetele vastavaks ning ehitise nõuetele vastavuse kontrollimise aktil kinnitasid oma allkirjadega, et ehitusseadustikus § 55 loetletud põhjused kasutuslubade väljastamisest keeldumiseks puuduvad.

Kasutusloa menetlus toimus ehitisregistri elektroonilises keskkonnas. Ehitusdokumentatsioonis  on avastatud puuduseid ning ehitisregistri elektroonilise keskkonna kaudu kasutusloa taotlus on tagastatud puuduste kõrvaldamiseks.

14.04.2020 ehitisregistri elektroonilisse keskkonda laekus kõrvaldatud puudustega kasutusloa taotlus nr.   2011371/05910-2  edaspidiseks menetlemiseks. On genereeritud uus kasutusloa eelnõu nr.   2012371/05893-2.

24.04.2020 ehitisregistri elektroonilises keskkonnas kõik kaasatud isikud  kooskõlastasid või väljendasid oma arvamuse kasutusloa taotluse kasutusloa väljastamiseks.
Päästeamet lükkas tagasi põhjusega „Puuduvad ehituslikud tuleohutusnõuded, mida hinnata.“
Tarbijakaitse ja Tehnilise Järelevalve Amet 07.04.2020 kirjas nr 6-5/20-00033-014  kooskõlastas tingimisi järgmise märkusega: „ Lähtudes EhS § 73 lg 3 annab Tarbijakaitse ja Tehnilise Järelevalve Amet erandlikult ja tagasiulatuvalt loa töödeks raudtee kaitsevööndis 30.03.2020 esitatud kasutusloa taotlusele nr 2011371/05910. Loa andmine tagasiulatuvalt on võimalik vaid seetõttu, et raudteevaldaja AS Eesti Raudtee on olnud ehitusmenetlusse kaasatud.“
21.04.2020 Linnamajandusamet jättis kasutusloa eelnõu kooskõlastamata järgmisel põhjusel: „Horisontaalse valgustustiheduse tulemus suurem kui 100 lx ning ületab mitu korda soovitatud normid (EVS-EN 12464-2:2014 Valgus ja valgustus. Töökohavalgustus. Osa 2: Välistöökohad). Tuleb ette näha bussijaama varikatuse alumiste valgustite Brisa LED osas meetmed ebameeldiva valguse räiguse piiramiseks (CEN/TR 13201-1:2014 Teevalgustus. Osa 1: Valgustusklasside valiku juhised).“
[bookmark: _GoBack]22.04.2020 tellija esindaja kirjalikult teatas, et ebameeldiva valgustuse räiguse piiramiseks on rakendatud järgmised meetmed: 
„Bussijaama varikatuse postide valgustite katteklaasid on kaetud matistava kilega;
Bussijaama varikatuse valgustite töörežiimi lahendust on muudetud võrreldes põhiprojektis toodud lahendusega. Valgusteid on võimalik eraldi sisse ja välja lülitada erinevate gruppide kaupa, sobivusel kasutamiseks.“ (kirjavahetus on lisatud Narva linnavalitsuse dokregistrisse nr 3289).
24.04.2020 Linnamajandusamet teatas kirjalikult, et kõik märkused on kõrvaldatud  (kirjavahetus on lisatud Narva linnavalitsuse dokregistrisse nr 3289).

Seega, ehitusseadustiku § 55 kohaselt Vaksali tn 22 püstitatud Narva linna bussijaama varikatusele, ehitisregistri kood 220806692, kasutusloa andmisest keeldumise põhjused puuduvad ning võib anda kasutusloa. 

2.   ÕIGUSLIKUD ALUSED
2.1.	Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2.	Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2    
       kohaselt järelevalve osakonna põhiülesandeks on ehitus- ja kasutuslubade taotluste 
       menetlemine ning linnavalitsuse vastavasisuliste korralduste ettevalmistamine, mille 
       alusel toimub ehitusloa või kasutusloa andmine, muutmine, kehtetuks tunnistamine või 
       andmisest keeldumine.

3. OTSUS
Väljastada Vaksali tn 22 püstitatud Narva linna bussijaama varikatusele ehitisregistri kood 220806692, kasutusluba tingimusel, et bussijaama varikatuse alumiste valgustite räiguse piiramiseks on rakendatud kõik vajalikud meetmed. 

4. RAKENDUSSÄTTED
4.1. Korraldus jõustub seadusega sätestatud korras. 
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

